Vispārējās tiesas 2025. gada 30. aprīļa spriedums – SBK Art/Padome
(Lieta T-102/23) 1
(Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – To personu, vienību un struktūru saraksts, kam piemēro līdzekļu un saimniecisko resursu iesaldēšanu – Prasītāja nosaukuma ierakstīšana un saglabāšana sarakstā – Jēdziens “saistība” – Lēmuma 2014/145/KĀDP 2. panta 1. punkta in fine – Regulas (ES) Nr. 269/2014 3. panta 1. punkta in fine – Pienākums norādīt pamatojumu – Tiesības uz aizstāvību – Kļūda vērtējumā – Samērīgums – Iebilde par prettiesiskumu)
Tiesvedības valoda – angļu
Lietas dalībnieki
Prasītāja: SBK Art OOO (Maskava, Krievija) (pārstāvji: G. Lansky un P. Goeth, advokāti)
Atbildētāja: Eiropas Savienības Padome (pārstāvji: A. Boggio-Tomasaz, pārstāvis, kuram palīdz B. Maingain, advokāts)
Personas, kas iestājušās lietā atbildētājas prasījumu atbalstam: Horvātijas Republika (pārstāve: G. Vidović Mesarek), Nīderlandes Karaliste (pārstāves: M. Bulterman, A. Hanje un C. Schillemans), Eiropas Komisija (pārstāves: M. Carpus Carcea, C. Georgieva un L. Puccio)
Priekšmets
Ar prasību, kas pamatota ar LESD 263. pantu, prasītāja lūdz, pirmkārt, atcelt Padomes Lēmumu (KĀDP) 2022/2477 (2022. gada 16. decembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 322 I, 466. lpp.), un Padomes Īstenošanas regulu (ES) 2022/2476 (2022. gada 16. decembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 322 I, 318. lpp.); otrkārt, atcelt Padomes Lēmumu (KĀDP) 2023/572 (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75 I, 134. lpp.), un Padomes Īstenošanas regulu (ES) 2023/571 (2023. gada 13. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75 I, 1. lpp.); treškārt, Padomes Lēmumu (KĀDP) 2023/1767 (2023. gada 13. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 226, 104. lpp.), un Padomes Īstenošanas regulu (ES) 2023/1765 (2023. gada 13. septembris), ar ko īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 226, 3. lpp.); ceturtkārt, Padomes Lēmumu (KĀDP) 2024/847 (2024. gada 12. marts), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L, 2024/847), un Padomes Īstenošanas regulu (ES) 2024/849 (2024. gada 12. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV L, 2024/849) – daļā, kurā šie tiesību akti attiecas uz prasītāju.
Rezolutīvā daļa
Prasību noraidīt.
SBK Art OOO sedz savus, kā arī atlīdzina Eiropas Savienības Padomes tiesāšanās izdevumus, tostarp tos, kas attiecas uz pagaidu noregulējuma tiesvedību.
Horvātijas Republika, Nīderlandes Karaliste un Eiropas Komisija savus tiesāšanās izdevumus sedz pašas.
____________
1     OV C 134, 17.4.2023.